316 . D. I. VAN LENNEP 



parem ferme ei quam CICERONI QVINOTILIANVS tribuit, sane verendum est, 

 ne laudabilein ilium impetum adolescentium, quo ad multum versanda 

 Tulliana scripta ferebantur , vehementer minuat ac pene frangat. 



In Historia, ilia praeserlim, quae cum mea docentis provincia arctiore 

 vinculo coniuneta erat, nostra aetate duo viri inprimis inagnum merito 

 nomen adepti sunt, Germani natione ambo, HEERENIVS et NIEBVHRIVS , 

 quorum alter ille turn de omni historia praeclare scriptis suis meruit, turn 

 unus exactissime nobis veterum populorura politicam, commercia, merca- 

 turam nova luce ab se collustrata exposuit ; NIEBVHRIVS autem hominum 

 studia auxit acuitque ad diligentius inquirendum in Romanam prioruni 

 quinqiie ab V. C. seculorum historian! , in qua ipse , quod antiquis histo- 

 ricis, ut parum certa tradentibus, baud temere fidem habendam statuebat, 

 plurima non veritus est novare. Profecto erat homo ille acutissimi ingenii, 

 sed qui nimis huic indulgens in novandi studio longius , quam par erat , 

 sese passus est abripi, ut in dubitando quoque modum fere excessit.' Sint 

 lion omnia, quae ab Livio aliisque historicis de primis Romanae rei pu- 

 blicae temporibus traduntur, aeque certa: sed neque ilia certa et saepe 

 obscuriora sunt indicia, quae secutus NIEBVHRIVS novam nobis rerum 

 Romanarum imaginem effinxit. Praestat igitur, in summa certe, veriorem 

 illam habere, quam secundum antiques nobis CICERO in primo suo de re 

 publica libro exposuit ,' cuius aetate , ut postea HORATII , exstabant adhuc 

 Regum Romanorum foedera, census tabulae, aliaque huius modi prisci 

 temporis monumenta , ut iam nihil dicam de pontificum annalibus , ab anti- 

 quissimo inde tempore rerum quo vis anno gestarum memoriam tuentibus. 



Sciunt omnes, qui historiam tractant, magnum ei subsidium esse in re 

 Veterum numismatica, quapropter baud reticendi nobis sunt optime de ilia 

 nostra hac aetate meriti accuratissimae diligentiae viri , in Germania RASCHIVS , 

 ECKHELIVS, in Gallia NORMANDVS., Multum quoque ut Graecis literis, ita 

 Graecorum populorum historiae profuit editum superioribus annis Beroli- 

 nensis Academiae consilio et sumtibus a doctissimo viro BOECKHIO Inscri- 

 ptionum Graecarum Corpus. Praedicandum quoque hie inprimis quod 

 antiquissimis Aegypti rebus praeclare ante aliquot annos lux oborta est , 

 inventa per CHAMPOLLIONEM ratione inscripta in monumentis eius regionis 

 hieroglyphica legendi, cui parem lucem ad illustrdnda regni veteris Assy- 



